L 265/18
MT
Il-Ġurnal Uffiċjali tal-Unjoni Ewropea
12.10.2022
Xi drabi jista’ jkun xieraq li l-Kummissjoni, wara djalogu mal-gwardjan ikkonċernat u wara li tagħti lok biex il-partijiet terzi jgħaddu l-kummenti, tispeċifika ulterjorment uħud mill-miżuri li l-gwardjan ikkonċernat jenħtieġ li jadotta biex jikkonforma b’mod effettiv mal-obbligi li huma suxxettibbli li jiġu speċifikati aktar jew, fil-każ ta’ ċirkomvenzjoni, mal-obbligi kollha.
B’mod partikolari, jenħtieġ li tali speċifikazzjoni ulterjuri tkun possibbli fejn l-implimentazzjoni ta’ obbligu suxxettibbli li jiġi speċifikat aktar tista’ tiġi affettwata minn varjazzjonijiet ta’ servizzi f’kategorija unika ta’ servizzi ewlenin ta’ pjattaforma.
Għal dan il-għan, jenħtieġ li jkun possibbli għall-gwardjan li jitlob lill-Kummissjoni tibda proċess li permezz tiegħu l-Kummissjoni tkun tista’ tispeċifika aktar uħud mill-miżuri li l-gwardjan ikkonċernat jenħtieġ li jadotta biex jikkonforma b’mod effettiv ma’ dawk l-obbligi.
Jenħtieġ li l-Kummissjoni jkollha diskrezzjoni dwar jekk u meta tali speċifikazzjoni ulterjuri jenħtieġ li tiġi pprovduta, filwaqt li jiġu rispettati l-prinċipji ta’ trattament ugwali, proporzjonalità, u amministrazzjoni tajba.
F’dan ir-rigward, jenħtieġ li l-Kummissjoni tipprovdi r-raġunijiet prinċipali li fuqhom hija bbażata l-valutazzjoni tagħha, inkluż kwalunkwe prijorita’ tal-infurzar.
Jenħtieġ li dan id-djalogu ma jintużax biex idgħajjef l-effettività ta’ dan ir-Regolament.
Barra minn hekk, dan il-proċess huwa mingħajr preġudizzju għas-setgħat tal-Kummissjoni li tadotta deċiżjoni li tistabbilixxi nonkonformità ma’ kwalunkwe wieħed mill-obbligi stipulati f’dan ir-Regolament minn gwardjan, inkluż il-possibbiltà li jiġu imposti multi jew pagamenti perjodiċi ta’ penali.
Jenħtieġ li l-Kummissjoni tkun tista’ terġa’ tiftaħ il-proċedimenti, inkluż fejn jirriżulta li l-miżuri speċifikati ma jkunux effettivi.
Jenħtieġ li ftuħ mill-ġdid minħabba speċifikazzjoni ineffettiva adottata b’deċiżjoni jippermetti lill-Kummissjoni temenda l-ispeċifikazzjoni b’mod prospettiv.
Jenħtieġ li l-Kummissjoni tkun tista’ wkoll tistabbilixxi perjodu ta’ żmien raġonevoli li fih il-proċedimenti jistgħu jerġgħu jinfetħu jekk jirriżulta li l-miżuri speċifikati ma jkunux effettivi.
(66)
Bħala element addizzjonali biex tiġi żgurata l-proporzjonalità, jenħtieġ li l-gwardjani jingħataw opportunità li jitolbu s-sospensjoni, sa fejn ikun meħtieġ, ta’ obbligu speċifiku f’ċirkostanzi eċċezzjonali li jkunu lil hinn mill-kontroll talgwardjan, bħal f’każ ta’ xokk estern mhux previst li jkun elimina temporanjament parti sinifikanti mid-domanda talutent finali għas-servizz ewlieni ta’ pjattaforma rilevanti, meta l-gwardjan juri li l-konformità ma’ obbligu speċifiku tipperikola l-vijabilità ekonomika tal-operazzjonijiet tal-Unjoni tal-gwardjan ikkonċernat.
Jenħtieġ li l-Kummissjoni tidentifika ċ-ċirkostanzi eċċezzjonali għall-ġustifikazzjoni tas-sospensjoni u tirrieżaminaha fuq bażi regolari sabiex tivvaluta jekk il-kondizzjonijiet għall-għoti tagħha jkunux għadhom vijabbli.
(67)
F’ċirkostanzi eċċezzjonali, ġustifikati minħabba r-raġunijiet limitati ta’ saħħa pubblika jew sigurtà pubblika, stabbiliti fil-liġi tal-Unjoni u interpretati mill-Qorti tal-Ġustizzja, jenħtieġ li l-Kummissjoni tkun tista’ tiddeċiedi li obbligu speċifiku ma japplikax għal servizz ewlieni speċifiku ta’ pjattaforma.
Jekk issir ħsara lil tali interessi pubbliċi li jista’ jindika li l-kost għas-soċjetà inġenerali tal-infurzar ta’ ċertu obbligu hu, f’każ eċċezzjonali speċifiku, kbir wisq u għaldaqstant sproporzjonat.
Fejn ikun il-każ, jenħtieġ li l-Kummissjoni tkun tista’ tiffaċilita l-konformità billi tivvaluta jekk sospensjoni jew eżenzjoni limitata u debitament ġustifikata tkunx ġustifikata.
Jenħtieġ li dan jiżgura l-proporzjonalità tal-obbligi f’dan ir-Regolament mingħajr ma jdgħajjef l-effetti ex ante intenzjonati fuq il-korrettezza u l-kontestabbiltà.
Meta tingħata eżenzjoni bħal din, jenħtieġ li l-Kummissjoni tirrieżamina d-deċiżjoni tagħha kull sena.
(68)
Fiż-żmien stipulat għall-konformità mal-obbligi tagħhom skont dan ir-Regolament, jenħtieġ li l-gwardjani jinfurmaw lill-Kummissjoni, permezz ta’ rappurtar obbligatorju, dwar il-miżuri li beħsiebhom jimplimentaw jew li implimentaw sabiex jiżguraw konformità effettiva ma’ dawk l-obbligi, inkluż dawk il-miżuri li jikkonċernaw il-konformità mar-Regolament (UE) 2016/679, sa fejn dawn ikunu rilevanti għall-konformità mal-obbligi previsti skont dan ir-Regolament, li għandu jippermetti lill-Kummissjoni tissodisfa l-obbligi tagħha skont dan ir-Regolament.
Barra minn hekk, filwaqt li jitqies l-interess leġittimu ta’ gwardjani fir-rigward tal-protezzjoni tassigrieti kummerċjali tagħhom u ta’ informazzjoni kunfidenzjali oħra, jenħtieġ li jiġi ppubblikat sommarju mhux kunfidenzjali, ċar u li jinftiehem, ta’ din l-informazzjoni.
Jenħtieġ li din il-pubblikazzjoni mhux kunfidenzjali tippermetti lill-partijiet terzi jivvalutaw jekk il-gwardjani jikkonformawx mal-obbligi stipulati f’dan ir-Regolament.
Jenħtieġ li tali rappurtar ikun mingħajr preġudizzju għal kwalunkwe azzjoni ta’ infurzar mill-Kummissjoni fi kwalunkwe ħin wara r-rappurtar.
Jenħtieġ li l-Kummissjoni tippubblika online link għas-sommarju mhux kunfidenzjali tar-rapport, kif ukoll l-informazzjoni pubblika l-oħra kollha abbażi tal-obbligi ta’ informazzjoni skont dan ir-Regolament, sabiex tiżgura li din l-informazzjoni tkun aċċessibbli b’mod komprensiv u li tista’ tintuża, b’mod partikolari għall-intrapriżi żgħar u ta’ daqs medju (SMEs).